
ΕΦΝΜΕΡΙΣ ΤΗΣ ΚΥΒΕΡΝΗΣΕ9Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
19 ΙΟΥΝΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης 1,260 στρ. στη θέση «Βελα¬ 
νίδι» της περιφέρειας Κοινότητας Αρχίπολης Νήσου Ρδου, 

Νομού Δωδεκανήσου. 1 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Παραλία Κυλλήνης. 2 

Κήρυξη ως αναδασωτέας εκτάσεως 1,520 στρεμμάτων, στη 
θέση Ποτάμι ή Κάτσαβος, περιφέρειας Κοινότητος Εξοχής, 
του Νομού Πιερίας. 3 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 5672/πε (1) 


Κήρυξη ως αναδασωτέας έκτασης 1,260 στρ. στη θέση «Βελανίδι» 
της περιφέρειας Κοινότητας Αρχίπολης Νήσου Ρόδου, Νομού 
Δωδεκανήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
’ Εχοντας υπόψη: 

1. Τις για διοικητική αποκέντρωση διατάξεις. 

2. Τις διατάξεις του άρθ. 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών και 
των Δασικών εν γένει εκτάσεων της Χώρας» και συγκεκριμένα: α) του 
άρθρου 41 παρ. 1, β) του άρθρου 38 παρ. 1. 


4. Τις δ/γές του Υπουργείου Γεωργίας: α) 160417/1180/8.7. 
1980, β) 182447/3049/24.9.1980. 

5. Την έκθεση αυτοψίας και την πρόταση του Δασολόγου Νίκου 
Θεοδωρίδη για την κήρυξη αναδασωτέας της αναφερομένης στο 
θέμα έκτασης και τη Δ.Υ. /3.6.1986 εισήγηση της Δ/νσης Δασών 
Δωδ/νήσου, αποφασίζουμε: 

Κηρύσσουμε ως αναδασωτέα, με σκοπό τη διατήρηση του χαρα¬ 
κτήρα της δασικής έκτασης και την αποκατάσταση της βλάστησης 
που καταστράφηκε από παράνομη εκχέρσωση την περίοδο Α' 15νθη- 
μέρου μηνός Σεπτεμβρίου 1985, έκταση εμβαδού ενός (1) στρέμμα¬ 
τος και διακοσίων εξήντα (260) τετρ. μέτρων τμήμα της Κ.Μ. 1488 
και Κ.Μ. 1490 που ανήκει στο Δημόσιο και βρίσκεται στη θέση 
«Βελανίδι» της Κοινότητας Αρχίπολης Νήσου Ρόδου, Νομού Δωδ/νή¬ 
σου, προσδιορίζεται από τα στοιχεία (Α, Β, .Ζ, Α) όπως φαίνεται 

στο σχεδιάγραμμα που επισυνάπτεται και αποτελεί αναπόσπαστο μέ¬ 
ρος της απόφασης αυτής και έχει όρια: 

Βόρεια: Με δασική έκταση. 

Νότια: Με δασική έκταση. 

Ανατολικά: Με δασική έκταση και στη συνέχεια γεωργικές καλλιέργειες. 

Δυτικά: Με δασική έκταση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 4 Ιουνίου 1986 

Ο Νομάρχης 
ΙΩΑΝ. ΜΑΧΑΙΡΙΔΗΣ 

Αριθ. 5919 (2) 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Παραλία Κυλλήνης. 

Η ΝΟΜΑΡΧΗΣ ΗΛΕΙΑΣ 
' Εχοντας υπόψη: 

1. Τις διατάξεις των άρθρων I μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και 
συμπληρώθηκαν με τις διατάξεις: α) του άρθρου 13 του Ν. 
1078/1980 και β) του άρθου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου 
Β' της 0.208/181/26.4.1982 (ΦΕΚ 214/26.4.1982 τεύχος Β) 
κοινής απόφασης των Υπουργών Προεδρίας Κυβερνήσεως και Οικο¬ 
νομικών «Αναμόρφωση Συλλογικών Οργάνων Γωνμοδοτικής και 
Αποφασιστικής αρμοδιότητας του Υπουργείου Οικονομικών». 

3. Την από 24.2.86 έκθεση της «Επιτροπής καθορισμού των 
ορίων του αιγιαλού και παραλίας», που καθόρισε τα όρια του αιγιαλού 
και της παραλίας στην περιοχή παραλία Κυλλήνης και το από τον 
Ιούνιο 1984 με κλίμακα 1:500 τοπογραφικό διάγραμμα του Πολιτι¬ 
κού μηχανικού Καλογερόπουλου Μιχάλη, που θεωρήθηκε από τη 
Διεύθυνση Τεχνικών Υπηρεσιών της Νομαρχίας Ηλείας και συνοδεύει 
την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που δια¬ 
τυπώθηκε στο Φ. 187.2/541/85/26.11.85 έγγραφό του. 

5. Τις διατάξεις του άρθρου 1 της παραγράφου 1 του Ν. 
3200/1955 (ΦΕΚ 97/Α/1955) «περί διοικητικής αποκεντρώσεως» 
σε συνδυασμό με τις διατάξεις του από 28.6.1955 Β. Δ/τος «περί 
εξαιρέσεως από της κατά το άρθρο 1 παράγραφος 1 του Ν. 
3200/1955 αρμοδιότητας των Νομαρχών, αντικειμένων τινών αρμο- 
διότητος του Υπουργού Οικονομικών», του Β.Δ. 704/1970 και του 
άρθου 1 παράγραφος 5 του Π.Δ. 71/25.2.1984, σχετικά με τη μετα¬ 
βίβαση αρμοδιοτήτων του Υπουργού Οικονομικών στους Νομάρχες και 
στις περιφερειακές Αρχές διανομαρχιακού επιπέδου, αποφασίζουμε: 

Επικυρώνουμε την από 24.2.1986 έκθεση της Επιτροπής καθορι¬ 
σμού των ορίων του αιγιαλού και παραλίας, καθώς και το από τον 
Ιούνιο 1984 τοπογραφικό διάγραμμα, που τη συνοδεύει, το οποίο 
συντάχτηκε από τον Καλογερόπουλο Μιχάλη μηχανικό, με κλίμακα 
1:500 και θεωρήθηκε από τη Διεύθυνση Τεχνικών Υπηρεσιών της 
Νομαρχίας Ηλείας, επί του οποίου η πιό πάνω Επιτροπή, με κόκκινη 
γραμμή καθόρισε τα όρια του αιγιαλού, στη θέση παραλία Κυλλήνης 
και κίτρινη γραμμή τα όρια της παραλίας στην ίδια θέση. 

Η απόφαση αυτή μαζί με την έκθεση και το διάγραμμα, που προα- 
ναφέραμε, να δημοσιευθούν στην Εφημερίδα της Κυβερνήσεως. 

Πύργος, 12 Ιουνίου 1986 
Η Νομάρχης 

ΑΛΕΚΑ ΜΑΡΚΟΓΙΑΝΝΑΚΗ 


ΕΚΘΕΣΗ 

Επιτροπής καθορισμού ορίων αιγιαλού και παραλίας στην πε¬ 
ριοχή «ΠΑΡΑΛΙΑ ΚΥΛΛΗΝΗΣ». 

Στα Λεχαινά σήμερα στις 24 Φεβρουάριου 1986 ημέρα Δευτέρα 
οι υπογεγραμμένοι: 

1) Ανδρέας Καπόπουλος, Οικονομικός Έφορος Λεχαινών ΑΤ1/4. 


2) Θεόδωρος Κυραγιάννης Ανθυποπλοίαρχος Λ.Σ., Λιμενάρχης 
Κατακόλου και 

3) Μιχάλης Καλογερόπουλος, Τοπογράφος Μηχ/κός με 6οβ. που 
ενεργεί κατ’ εντολή και εξουσιοδότηση του Δ/ντή Τ.Υ.Ν. Ηλείας, που 
αποτελούμε την Επιτροπή που προβλέπεται από τις διατάξεις των 
άρθρων 2 και 4 του Α.Ν. 2344/40 «περί αιγιαλού και παραλίας», 
όπως καθορίσθηκε η σύνθεσή της με τη 0.208/181/24.4.82 κοινή 
απόφαση των Υπουργών Προεδρίας της Κυβέρνησης και Οικονομι¬ 
κών, ο μεν πρώτος σαν Πρόεδρος, οι δε λοιποί σαν μέλη, συνήλθαμε 
σήμερα στο κατάστηα της Οικονομικής Εφορίας Λεχαινών, ύστερα 
από το 3747/18.7.85 έγγραφό της και το 10.978/16.12.85 έγ¬ 
γραφο Οικονομικής Εφορίας Πύργου αφού λάβαμε υπόψη: 

1) Τις διατάξεις του Α.Ν. 2344/40 περί Αιγιαλού και Παραλίας. 

2) Τις διατάξεις της παρ. 3 και 4 του άρθρου 23 του Ν. 1337/83. 

3) Τις διατάξεις της με αριθ. πρωτ. Ν. 505/253 69/30.3.84 
Δ/γης Υ.Δ. 

4) Το από μηνός Ιουνίου 1984 τοπογραφικό διάγραμμα του 
συντάξαντος Τοπογράφου Μηχανικού Μιχάλη Καλογεροπούλου που 
θεωρήθηκε από το Δ/ντή Τεχν. Υπηρεσιών Ν. Ηλείας και απεικονί¬ 
ζει την περιοχή παραλίας Κυλλήνης. 

5) Τα όσα προέκυψαν κατά την αυτοψία μας στην παραπάνω πε¬ 
ριοχή, από τα οποία προκύπτει και η ύπαρξη παλαιού αιγιαλού, ήτοι: 

α) Το υπάρχον κοντά στο λιμενοβραχίονα έλος και τα εμφανή ση¬ 
μεία επιχωμάτωσης της πλησίον αυτής περιοχής, σε συνδυασμό με 
σχετικές πληροφορίες από υπερήλικες κατοίκους της περιοχής ότι η 
θάλασσα παλαιότερα έφτανε μέχρι τη σιδηροδρομική γραμμή. 

β) Το σχετικό πρακτικό 2/27.1.77 του Γνωμοδοτικού Συμβουλίου 
Δημοσίων Κτημάτων με το οποίο γνωμοδότησε ότι παρακείμενη έκταση 
3.300 τ.μ. που διεκδικείτο από κάτοικο αποτελεί τμήμα του αιγιαλού 
και δη τη χερσαία ζώνη τούτου και μετά την αποχώρηση των κυμάτων 
δια τεχνικών έργων παραμένει εις την ιδιωτική περιουσία του δημοσίου 
και γ) τα εμφανή ίχνη αποτυπωμάτων του χειμέριου κύματος. 

6) Τοποθετείται ζώνη παραλίας επειδή δεν εξυπηρετούνται οι σκο¬ 
ποί του άρθρου 7 παρ. 1 του Α.Ν. 2344/40. 

7) Το Φ. 187.2/541/85/16.11.85 έγγραφο του ΓΕΝ με το 
οποίο εγκρίνει μετά της τροποποιήσεως που προτείνει τη χάραξη της 
οριογραμμής του αιγιαλού και της παραλίας, αποφασίζουμε: 

Καθορίζουμε πάνω στο προαναφερόμενο διάγραμμα 1) Με κόκ¬ 
κινη γραμμή την οριογραμμή του αιγιαλού σημειούμενο με τα ση¬ 
μεία Α' ’, Β' ’, Γ' ’ ...Ξ’'. 

2) Με κίτρινη γραμμή την οριογραμμή της παλαιάς σημειούμενη 
με τα σημεία Α'', Β’, Γ'..Ξ’ και 3) με μπλε γραμμή την 
οριογραμμή του παλαιού αιγιαλού σημειούμενου με τα σημεία Α, Β, 
Γ...Ξ. 

Η Επιτροπή 
Ο Πρόεδρος 

ΑΝΔΡΕΑΣ X. ΚΑΠΟΠΟΥΛΟΣ 
Τα Μέλη 

ΘΕΟΔ. ΚΥΡΑΓΙΑΝΝΗΣ, ΜΙΧ. ΚΑΛΟΓ,ΕΡΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 3578 (3) 

Κήρυξη ως αναδασωτέας εχτάσεως 1,520 στρεμμάτων, στη θέση Ποτάμι 
ή Κάτσαβος, περιφέρειας Κοινότητος Εξοχής, του Νομού Πιερίας. 

Η ΝΟΜΑΡΧΗΣ ΠΙΕΡΙΑΣ 
' Εχοντας υπόψη: 

1. Τις διατάξεις για διοικητική αποκέντρωση. 

2. Το άρθρο 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών κ.λπ» 
και ειδικότερα: α) του άρθρου 41 παρ. 1, β) του άρθρου 38 παρ. 1. 

4. Τις δ/γές του Υπουργείου Γεωργίας: α) 160417/1180/8.7. 
1980, β) 182447/3049/24.9.80. 

5. Τη ΔΥ/30.5.86 πρόταση του Δασολόγου Κων. Μωραΐτη περί 
κηρύξεως αναδασωτέας, της αναφερομένης στο θέμα εχτάσεως, 
αποφασίζουμε: 

Κηρύσσουμε ως αναδασωτέα, με σκοπό τη διατήρηση του χαρα¬ 
κτήρα της δασικής εχτάσεως που εκχερσώθηκε παράνομα τη συνιδιο¬ 


κτήτη δασική έκταση, εμβαδού 1,520 στρεμμάτων που βρίσκεται στη 
θέση Ποτάμι ή Κάτσαβος, της Κοινότητας Εξοχής. 

Προσδιορίζεται από τα στοιχεία Α Β Γ Δ Ε Ζ Α και έχει όρια: 

Ανατολικά: Δάσος πρεμνοφυούς δρυός. 

Δυτικά: Ομοίως 

Βόρεια: Ομοίως 

Νότια: Ομοίως, όπως φαίνεται στο συνημμένο διάγραμμα που απο¬ 
τελεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κατερίνη, 5 Ιουνίου 1986 

Η Νομάρχης 
ΜΑΡΙΑ ΑΡΣΕΝΗ 

